व्रत का संकल्प लें और उसके नियम ग्रहण करें। भगवान श्रीकृष्‍ण की पूजा नीशीथ काली यानी आधी रात को की जाती है। जन्‍माष्‍टमी की पूजा शुरू करने से पहले रात 11 बजे दोबारा स्‍नान कर लें। उसके बाद देवकीजी, वासुदेवजी, षष्ठी देवी और श्रीकृष्ण की मूर्ति स्थापित करें। साथ ही माता लक्ष्मी की भी मूर्ति भी स्थापित कर लें। पूर्व दिशा की ओर मुंह करके बैठ जाएं। इसके बाद पालने को सजा लें और चौकी पर लाल कपड़ा बिछा कर लड्डू गोपाल की मूर्ति स्‍थापित कर पूजा प्रारंभ करें। कुछ लोग इस दिन चंद्रमा को अर्घ्‍य भी देते हैं।